

**ΕΡΤ2 - ΤΡΟΠΟΠΟΙΗΣΕΙΣ ΠΡΟΓΡΑΜΜΑΤΟΣ**

**ΔΕΥΤΕΡΑ 18/1/2021**

**----------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**00:45 ΜΟΝΟΓΡΑΜΜΑ (Ε) ημέρας**

**01:15 ΜΕΡΝΤΟΧ (Ε) ημέρας**

**02:15 ΤΟ ΣΥΜΠΑΝ (Ε) ημέρας**

**03:10 WAYWARD PINES - Α' ΚΥΚΛΟΣ Κ16 GR & διαθέσιμο στο ERTFLIX**

**Σειρά θρίλερ, μυστηρίου και επιστημονικής φαντασίας, παραγωγής ΗΠΑ 2015-2016.**

Η σειρά βασίζεται στην επιτυχημένη τριλογία βιβλίων **«Wayward Pines»** του **Μπλέικ Κράουτς.**

**Σκηνοθεσία:** Μ. Νάιτ Σιάμαλαν, Σάρλοτ Σίλινγκ, Ζαλ Μπατμάνγκλι, Τζέιμς Φόλεϊ, Στιβ Σιλ, Τιμ Χάντερ, Τζεφ Τ. Τόμας, Νίμροντ Άνταλ.

**Σενάριο:** Τσαντ Χοτζ.

**Παραγωγή:**Μ. Νάιτ Σιάμαλαν, Ρον Φρενς, Τσαντ Χοτζ.

**Πρωταγωνιστούν:**Ματ Ντίλον (μυστικός πράκτορας Ίθαν Μπερκ)**,**Κάρλα Γκουτζίνο (Κέιτ Χιούσον, μία από τους μυστικούς πράκτορες που λείπουν και πρώην ερωμένη του Ίθαν)**,**Τόμπι Τζόουνς (δρ Τζένκινς, ψυχίατρος στο νοσοκομείο του Wayward Pines)**,**Σάνιν Σόσαμον (Τερέζα Μπερκ, σύζυγος του Ίθαν)**,**Ριντ Ντάιμον (Χάρολντ Μπάλινγκερ,  κατασκευαστής παιχνιδιών), Tιμ Γκρίφιν (Άνταμ Χάσλερ, προϊστάμενος του Ίθαν)**,**Tσάρλι Τέιχαν (Μπεν Μπερκ, γιος του Ίθαν και της Τερέζα)**,**Τζούλιετ Λιούις (Μπέβερλι, μπαργούμαν που γίνεται φίλη με τον Ίθαν)**,**Μελίσα Λίο (Παμ, νοσοκόμα στο νοσοκομείο Wayward Pines), Τέρενς Χάουαρντ (σερίφης Άρνολντ Ποπ).

**Υπόθεση:** Ο **Ματ Ντίλον** υποδύεται έναν μυστικό πράκτορα που έχει αναλάβει την αποστολή να εντοπίσει δύο ομοσπονδιακούς πράκτορες που αγνοούνται σε μια μυστηριώδη πόλη. Όσο προχωρά η έρευνά του, τα ερωτήματα που προκύπτουν πληθαίνουν. Σε κάθε του ερώτημα, όμως, η απάντηση είναι πάντα η ίδια ερώτηση: Τι συμβαίνει στην πόλη;

Στον **πρώτο κύκλο της σειράς,**  ο Ίθαν Μπερκ (Ματ Ντίλον), πράκτορας των Αμερικανικών Μυστικών Υπηρεσιών, ερευνά την εξαφάνιση δύο συναδέλφων του πρακτόρων στη μυστηριώδη κωμόπολη Wayward Pines στο Αϊντάχο.

O Ίθαν συνέρχεται από ένα ατύχημα, στο νοσοκομείο της πόλης, χωρίς τα προσωπικά του αντικείμενα, χωρίς τη δυνατότητα να έρθει σε επαφή με τον έξω κόσμο αλλά και να φύγει.

Βρίσκει τον έναν από τους πράκτορες νεκρό και τον άλλον, την πρώην ερωμένη του Κέιτ Χιούσον (Κάρλα Γκουτζίνο), η οποία έχει εγκατασταθεί στη φαινομενικά ειδυλλιακή πόλη.

Στην πραγματικότητα, οι κάτοικοι βρίσκονται παγιδευμένοι στη μικρή πόλη Wayward Pines, περικυκλωμένοι από ψηλό φράχτη και ηλεκτροφόρα συρματοπλέγματα, αναγκασμένοι να ακολουθούν τους κανόνες που υπαγορεύει ο αυστηρός σερίφης Άρνολντ Ποπ (Τέρενς Χάουαρντ).

**(Α΄ Κύκλος) - Επεισόδιο 1ο.** Ο μυστικός πράκτορας Ίθαν Μπερκ συνέρχεται έπειτα από ένα ατύχημα με αυτοκίνητο στα περίχωρα της μικρής πόλης Wayward Pines του Αϊντάχο. Μπαίνει στην πόλη και καταρρέει σε μια καφετέρια. Θυμάται ότι βρίσκονταν στο αυτοκίνητο με τον πράκτορα Στάλινγκ και αναζητούσαν του πράκτορες Κέιτ Χιούσον και Μπιλ Έβανς. Η Μπέβερλι, μια μπαργούμαν, του δίνει ένα σημείωμα με μια διεύθυνση, όπου εντοπίζει το πτώμα του πράκτορα Έβανς σε κατάσταση αποσύνθεσης. Το αναφέρει στον σερίφη Ποπ που τον ακούει απαθής.

Όταν ο Ίθαν μεταφέρεται στο νοσοκομείο, ο ψυχίατρος δρ Τζένκινς προτείνει να χειρουργηθεί, αλλά η Μπέβερλι βοηθά τον Ίθαν να δραπετεύσει.

Στο Σιάτλ, η δρ Τζένκινς συναντά τον προϊστάμενο του Ίθαν, τον Άνταμ Χάσλερ, και τον ενημερώνει ότι όλα προχωρούν σύμφωνα με το σχέδιο. Η σύζυγος του Ίθαν, η Τερέζα, αναρωτιέται αν έχει εξαφανιστεί μαζί με την πρώην ερωμένη του Κέιτ.

Ο Ίθαν βλέπει την Κέιτ στο Wayward Pines, η οποία μοιάζει εμφανώς μεγαλύτερη από ό,τι έδειχνε πριν από πέντε εβδομάδες που την είχε συναντήσει. Η Κέιτ υποστηρίζει ότι βρίσκεται εκεί 12 χρόνια.

Ο Ίθαν κλέβει ένα αυτοκίνητο για να φύγει από την πόλη, μόνο και μόνο για να ανακαλύψει ότι υπάρχει ένα ηλεκτροφόρο τείχος που κλείνει τη μοναδική έξοδο από την πόλη. Ο σερίφης Ποπ του λέει ότι δεν θα καταφέρει να φύγει ποτέ.

**(Α΄ Κύκλος) - Επεισόδιο 2ο.** Ο Ίθαν αρνείται να υπακούσει στην εντολή του σερίφη και πηγαίνει στο νεκροτομείο να παρακολουθήσει το ντύσιμο του πράκτορα Έβανς και παίρνει το ημερολόγιό του μαζί με έναν χάρτη της περιοχής. Μαθαίνει, επίσης, ότι ο Έβανς ήταν παντρεμένος και μιλά με τη χήρα του, που υποστηρίζει ότι ο σύζυγός της αυτοκτόνησε μπροστά στα μάτια της.

Ο Ίθαν μελετά το χάρτη και βρίσκει ένα πέρασμα στο φράκτη. Εκείνος και η Μπέβερλι σχεδιάζουν να αποδράσουν, αφού αφαιρέσουν τις συσκευές εντοπισμού που τους έχουν τοποθετήσει.

Στο μεταξύ, η σύζυγος του Ίθαν, η Τερέζα κι ο γιος τους Μπεν ξεκινούν για το Αϊντάχο για να βρουν τον Ίθαν. Πριν ο Ίθαν και η Μπέβερλι καταφέρουν να αποδράσουν δέχονται μια πρόσκληση για γεύμα από την Κέιτ και τον σύζυγό της Χάρολντ Μπάλινγκερ. Εκεί, κάνει το σφάλμα και αναφέρει κάτι από το πρόσφατο παρελθόν της, καταστρατηγώντας έναν από τους κανόνες της πόλης (για εκείνην είναι το έτος 2000 και βρίσκεται στην πόλη από το 1999). Πανικοβάλλεται και εκείνη και ο Ίθαν φεύγουν. Η Κέιτ λέει στον Χάρολντ ότι είναι σίγουρη πως θα το σκάσουν. Τα τηλέφωνα παίρνουν «φωτιά» στην πόλη και οι κάτοικοί της κινητοποιούνται για να εντοπίσουν τον Ίθαν και την Μπέβερλι, που χωρίζουν. Η Μπέβερλι συλλαμβάνεται και στη συνέχεια εκτελείται από τον σερίφη Ποπ μπροστά σε ολόκληρη την πόλη.

**04:45 ΟΙ ΑΝΑΙΔΕΣΤΑΤΟΙ (Ε) ημέρας - Επ. 13**

**05:30 O ΠΑΡΑΔΕΙΣΟΣ ΤΩΝ ΚΥΡΙΩΝ (Ε) ημέρας**

**----------------------------------------**

**ΤΡΙΤΗ 19/1/2021**

**----------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**01:00 Η ΖΩΗ ΕΙΝΑΙ ΣΤΙΓΜΕΣ (Ε) ημέρας**

**02:00 ΜΕΡΝΤΟΧ (Ε) ημέρας**

**02:45 ΤΟ ΣΥΜΠΑΝ (Ε) ημέρας**

**03:40 WAYWARD PINES - Α' ΚΥΚΛΟΣ Κ16 GR & διαθέσιμο στο ERTFLIX**

**Σειρά θρίλερ, μυστηρίου και επιστημονικής φαντασίας, παραγωγής ΗΠΑ 2015-2016.**

**(Α΄ Κύκλος) - Επεισόδιο 3ο.** Η Κέιτ προειδοποιεί τον Ίθαν ότι, παρόλο που δεν συνηθίζεται, του έχει δοθεί μια δεύτερη ευκαιρία μετά την εκτέλεση της Μπέβερλι. Η Τερέζα και ο Μπεν ακολουθούν τον Ίθαν στο Wayward Pines, αλλά τους εντοπίζει ο σερίφης Ποπ. Όταν προσπαθούν να δραπετεύσουν, ο Ίθαν βρίσκει το αυτοκίνητο της Τερέζας που μοιάζει να έχει εγκαταλειφθεί πριν από χρόνια.

Οι Μπερκ βρίσκονται και πάλι όλοι μαζί, αλλά πριν προλάβει να εξηγήσει ο Ίθαν στην Τερέζα όλα τα παράξενα που συμβαίνουν εκεί, πηγαίνει να αντιμετωπίσει τον σερίφη Ποπ. Ο Ίθαν συναντά την Κέιτ, που του εξηγεί ότι χρόνια προσπαθούσε να δραπετεύσει, αλλά ο μόνος τρόπος για να επιβιώσει είναι να συμμορφωθεί.

Όταν ο Μπεν βλέπει τον Ίθαν και την Κέιτ μαζί, εκείνος και η Τερέζα προσπαθούν να φύγουν, αλλά ο σερίφης Ποπ τους σταματά. Ο Ίθαν παρεμβαίνει και σκοτώνει τον Ποπ με το δικό του όπλο. Ο Ίθαν ανοίγει μια πύλη στο φράκτη με το χειριστήριο του Ποπ, αλλά πριν προλάβουν οι Μπερκ να περάσουν στην άλλη πλευρά, μπαίνει κάτι και τραβάει το σώμα του Ποπ στην άλλη πλευρά του φράκτη. Κτηνώδεις κραυγές ακούγονται και ο Ίθαν κλείνει την πύλη.

**(Α΄ Κύκλος) - Επεισόδιο 4ο.** Ο Ίθαν εξηγεί όλα όσα γνωρίζει σχετικά με το Wayward Pines στην Τερέζα και συμφωνούν να παραστήσουν την «ευτυχισμένη οικογένεια» μέχρι να ολοκληρώσει την έρευνά του ο Ίθαν. Ο Ίθαν μαθαίνει από τον δήμαρχο Μπραντ Φίσερ ότι ορίστηκε ως ο νέος σερίφης. Ο Ίθαν κάνει ότι συμμορφώνεται και συνεχίζει την έρευνά του. Βρίσκει κάποιους κρυμμένους φακέλους σχετικά με τους κατοίκους της πόλης, που περιέχουν πληροφορίες για την προηγούμενη ζωή τους.

Ο Μπεν γίνεται δεκτός στην Ακαδημία του Wayward Pines και τον καλωσορίζει η διευθύντρια Μέγκαν Φίσερ, σύζυγος του δημάρχου, που όπως μαθαίνει ο Ίθαν ήταν υπνοθεραπεύτρια.

Η νοσηλεύτρια Παμ και ο Ίθαν έρχονται αντιμέτωποι πάνω από τον «αντάρτη» κτηματομεσίτη Πίτερ Μακ Κολ. Μια μυστηριώδης φωνή στο τηλέφωνο του λέει ότι ο Πίτερ πρέπει να εκτελεστεί. Αντί γι’ αυτό, ο Ίθαν πηγαίνει τον άνθρωπο στον περιμετρικό τοίχο  με την ελπίδα να καταφέρει να τον κρύψει κάπου. Ο Πίτερ τού δείχνει την πλαγιά, ως το μοναδικό σημείο που μπορεί να αποδράσει κάποιος. Γνωρίζοντας ότι ο Ίθαν είναι  υποχρεωμένος να υπακούσει στην εντολή που έχει λάβει και προκειμένου να κερδίσει χρόνο για να διαλευκάνει το μυστήριο του Wayward Pines, ο Πίτερ αυτοκτονεί, κάνοντάς το να φανεί σαν να τον έσπρωξε ο Ίθαν στον ηλεκτροφόρο τοίχο.

Αργότερα, ο Ίθαν αρχίζει να σκαρφαλώνει στο βράχο, προκειμένου να καταφέρει να δραπετεύσει και να φέρει βοήθεια, ενώ μια περίεργη φιγούρα τον περιμένει στην άλλη πλευρά του φράκτη.

**05:30 O ΠΑΡΑΔΕΙΣΟΣ ΤΩΝ ΚΥΡΙΩΝ (Ε) ημέρας**

**----------------------------------------**

**ΤΕΤΑΡΤΗ 20/1/2021**

**----------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**02:00 ΣΤΑ ΑΚΡΑ (Ε) ημέρας**

**03:00 ΜΕΡΝΤΟΧ (Ε) ημέρας**

**03:45 WAYWARD PINES - Α' ΚΥΚΛΟΣ Κ16 GR & διαθέσιμο στο ERTFLIX**

**Σειρά θρίλερ, μυστηρίου και επιστημονικής φαντασίας, παραγωγής ΗΠΑ 2015-2016.**

**(Α΄ Κύκλος) - Επεισόδιο 5ο.** Ο Ίθαν βρίσκεται στο δάσος και στην προσπάθειά του να φτάσει στο Μπόιζ δέχεται επίθεση από τα ανθρωποειδή. Κατά τη διάρκεια του προσανατολισμού, ο Μπεν μαθαίνει ένα κομμάτι της αλήθειας που αφορά στο Γουέινγουορντ Πάινς: οι άνθρωποι έχουν μεταμορφωθεί σε «άμπι» (γενετικές αποκλίσεις), ως συνέπεια γενετικών αλλοιώσεων. Πλέον είναι σαρκοφάγα και κυριαρχούν στον πλανήτη Γη που έχει αλλάξει όψη το έτος 4028. Οι κάτοικοι της πόλης έχουν μείνει σε χειμερία νάρκη μέσα σε ειδικούς θαλάμους για περισσότερο από δύο χιλιάδες χρόνια πριν να ξυπνήσουν στην πόλη, η οποία είναι ουσιαστικά μια κιβωτός που προστατεύει το ανθρώπινο είδος, εξασφαλίζοντας τη διαιώνισή του. Η καθηγήτρια Φίσερ λέει στους μαθητές ότι δεν μπορούν να αποκαλύψουν την αλήθεια στους γονείς τους.

Ο Ίθαν φτάνει στα ερείπια του Μπόιζ. Ένα ελικόπτερο φτάνει με τον δρ Τζένκινς, που συστήνεται ως Ντέιβιντ Πίτσερ, δημιουργός του Γουέιγουορντ Πάινς. Εξηγεί ότι η πόλη αποτελεί μοναδικό καταφύγιο για το ανθρώπινο είδος.

**(Α΄ Κύκλος) - Επεισόδιο 6ο.** Ο δρ Πίλτσερ πηγαίνει στον Ίθαν στο μυστικό κέντρο ελέγχου της πόλης, όπου του λέει την ιστορία του Γουέιγουορντ Πάινς. Στη δεκαετία του ’90 ο Πίλτσερ ανακάλυψε τις γενετικές αλλοιώσεις και προέβλεψε την έλευση των άμπι, αλλά η επιστημονική κοινότητα τον περιθωριοποίησε. Στρατολόγησε εθελοντές για το πρόγραμμά του και απήγαγε αυτούς που θα συμμετείχαν. Τους έβαλε όλους σε κρυοθαλάμους για δύο χιλιάδες χρόνια, ο Πίλτσερ και οι πιο στενοί του συνεργάτες (συμπεριλαμβανομένης και της νοσηλεύτριας Πραμ), ξύπνησαν το 4014 και ανακάλυψαν ότι ήταν οι τελευταίοι άνθρωποι που είχαν απομείνει. Στους πρώτους που ξύπνησαν, στην Ομάδα Α, είπαν την αλήθεια για όσα συνέβησαν έξω από το Γουέιγουορντ Πάινς. Ανίκανοι να διαχειριστούν την αλήθεια, οδηγήθηκαν στο θάνατο, είτε αυτοκτονώντας, είτε με βίαια ξεσπάσματα, ή γιατί κατάφεραν να δραπετεύσουν και έπεσαν θύματα των άμπι. Οι ενήλικες της Ομάδας Β δεν έμαθαν την αλήθεια, όμως ο Πίλστερ γνωρίζει ότι υπάρχει μια ομάδα που είναι δυσαρεστημένοι και σχεδιάζουν να παραβιάσουν το τείχος. Ο Πίλτσερ προειδοποιεί τον Ίθαν ότι πρέπει να επιβάλλει την τάξη στο Γουέιγουορντ  Πάινς. Ο Ίθαν συμφωνεί, αρκεί να γίνει με τους δικούς του όρους. Στο μεταξύ, οι Μπάλινγκερ φτιάχνουν μια βόμβα και σχεδιάζουν να αποδράσουν.

**05:40 O ΠΑΡΑΔΕΙΣΟΣ ΤΩΝ ΚΥΡΙΩΝ (Ε) ημέρας**

**----------------------------------------**

**ΠΕΜΠΤΗ 21/1/2021**

**----------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**01:10 ΑΠΟ ΠΕΤΡΑ ΚΑΙ ΧΡΟΝΟ (Ε) ημέρας**

**01:40 ΕΣ ΑΥΡΙΟΝ ΤΑ ΣΠΟΥΔΑΙΑ (Ε) ημέρας**

**02:10 Η ΕΠΟΧΗ ΤΩΝ ΕΙΚΟΝΩΝ (Ε) ημέρας**

**03:00 ΤΟ ΣΥΜΠΑΝ (Ε) ημέρας**

**03:45 WAYWARD PINES - Α' ΚΥΚΛΟΣ Κ16 GR & διαθέσιμο στο ERTFLIX**

**Σειρά θρίλερ, μυστηρίου και επιστημονικής φαντασίας, παραγωγής ΗΠΑ 2015-2016.**

**(Α΄ Κύκλος) - Επεισόδιο 7ο.** Η Τερέζα πιστεύει ότι κάτι άσχημο συνέβη στον Ίθαν, όταν της λέει ότι βρίσκονται στο έτος 4028. Βρίσκει μια αυτοσχέδια βόμβα στο αυτοκίνητό του και αρχίζει έρευνα για να αποκαλύψει τη συνωμοσία. Η Τερέζα ερευνά τη Συνωμοσία 33. O Ίθαν ανακαλύπτει  ότι ένας πρώην ειδικός στα εκρηκτικά, είναι εκείνος που έβαλε τη βόμβα και σύντομα ανακαλύπτει ότι ο Χάρολντ έχει σχέση με τη μυστική ομάδα. Υποθέτει ότι αρχηγός της ομάδας είναι η Κέιτ. Η Κέιτ πιστεύει ότι η ιστορία του Ίθαν σχετικά με ό,τι υπάρχει στην άλλη πλευρά του τείχους είναι αποτέλεσμα πλύσης εγκεφάλου και λέει στην Τερέζα ότι είχε ένα τηλεφώνημα από τον Χάσλερ την πρώτη εβδομάδα που βρέθηκε στο Γουέιγουορντ Πάινς. Η Κέιτ πιέζει την ομάδα να κάνουν την απόδραση εκείνη τη νύχτα. Ο Ίθαν συλλαμβάνει την Κέιτ και τους συνεργάτες της στο τείχος πριν καταφέρουν να αποδράσουν. Σύντομα, συνειδητοποιεί ότι υπάρχει κι άλλη βόμβα. Η βόμβα εκρήγνυται νωρίς, με αποτέλεσμα να τραυματιστεί η Άμι και ο Μπεν.

**(Α΄ Κύκλος) - Επεισόδιο 8ο.** Στον απόηχο της έκρηξης, ο Μπεν νοσηλεύεται και ο Ίθαν με τον Πίλτσερ προσπαθούν να εντοπίσουν τα υπόλοιπα μέλη της συνωμοσίας. Υποπτεύονται ότι κάποιος από τους συνεργάτες τους βοηθούν τους επαναστάτες. Ο Πίλτσερ αναθέτει στην Παμ να το ερευνήσει. Όταν συνέρχεται ο Μπεν του λένε ότι ο Ίθαν έχει εντοπίσει αυτόν που έφτιαξε τη βόμβα και τον παρακολουθεί, αλλά δεν τον έχει συλλάβει γιατί είναι ο σύζυγος της Κέιτ, ο Χάρολντ. Ο Ίθαν αντιμετωπίζει την Κέιτ στη φυλακή, η οποία αρνείται να συνεργαστεί για την έρευνα. Ο Άλαν και ο Χάρολντ κλέβουν ένα ανατρεπόμενο φορτηγό για να εμβολίσουν το τείχος, αλλά ο Χάρολντ μένει πίσω εξαιτίας της Κέιτ. Ο Άλαν καταφέρνει να περάσει στην άλλη πλευρά του τείχους, όπου ελπίζει να θάψει το σώμα ενός νεκρού συνεργάτη του, αλλά δέχεται επίθεση από τα άμπι.

**05:40 O ΠΑΡΑΔΕΙΣΟΣ ΤΩΝ ΚΥΡΙΩΝ (Ε) ημέρας**

**----------------------------------------**

**ΠΑΡΑΣΚΕΥΗ 22/1/2021**

**----------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**00:45 ΤΟ ΜΑΓΙΚΟ ΤΩΝ ΑΝΘΡΩΠΩΝ (Ε) ημέρας**

**01:30 Η ΑΥΛΗ ΤΩΝ ΧΡΩΜΑΤΩΝ (Ε) ημέρας**

**03:30 WAYWARD PINES - Α' ΚΥΚΛΟΣ Κ16 GR & διαθέσιμο στο ERTFLIX**

**Σειρά θρίλερ, μυστηρίου και επιστημονικής φαντασίας, παραγωγής ΗΠΑ 2015-2016.**

**(Α΄ Κύκλος) - Επεισόδιο 9ο.** Ο Ίθαν φτάνει στο τείχος πάνω στην ώρα που τρία άμπι προσπαθούν να μπουν μέσα. Πείθει τον Χάρολντ να του δώσει τα ονόματα των υπολοίπων μελών της ομάδας. Ο Ίθαν ανακαλύπτει σύντομα ότι όλοι έχουν αφαιρέσει τα μικροτσίπ και έχουν εξαφανιστεί. Τρεις νεαροί από την «Πρώτη Γενιά» καθοδηγούμενοι από τον Τζέισον Χίγκινς, εισβάλλουν στη φυλακή με σκοπό να σκοτώσουν την Κέιτ, τον Χάρολντ, τον Φράνκλιν και άλλους δύο.

Στην πρώτη φάση τους διώχνει η Αρλίν, αλλά επανέρχονται δριμύτεροι και ο Τζέισον εκτελεί όλους τους κρατούμενους, εκτός της Κέιτ, που γλιτώνει επειδή εκείνη τη στιγμή φτάνει ο Ίθαν και πυροβολεί τον Τζέισον.

Στο μεταξύ καθ’ υπόδειξη της Παμ, η Τερέζα φτάνει σε μια υπόγεια στοά και βρίσκει ένα βίντεο όπου ο Άνταμ Χάσλερ δίνει αναφορά στα ερείπια του Σαν Φρανσίσκο το έτος 4020 και το δείχνει στον Ίθαν και την Κέιτ.

Ο Ίθαν λέει στον Πίλτσερ ότι πιστεύει πως η Κέιτ πρέπει να θανατωθεί και επιμένει ότι πρέπει να παρακολουθήσει όλη η πόλη. Όταν φτάνει η ώρα, η Ίθαν λέει σε όλους την αλήθεια σχετικά με τον Πίλτσερ και το Γουέιγουορντ Πάινς. Ο Πίλτσερ τους παρακολουθεί και κόβει σταδιακά την παροχή ρεύματος σε όλη την πόλη και στο τείχος.

Πλήθος άμπι καταφέρνουν να περάσουν το τείχος και μπαίνουν μέσα στην πόλη. Μόλις ο Ίθαν και η Κέιτ μαθαίνουν αυτό που έχει κάνει ο Πίλτσερ οδηγούν όσους περισσότερους πολίτες μπορούν στο καταφύγιο, ενώ τα άμπι έχουν αρχίσει να επιτίθενται σε όποιον βρίσκουν μπροστά τους. Ο Τζέισον προσπαθεί να συνέρθει μετά τον πυροβολισμό που δέχθηκε από τον Ίθαν και μαζί με άλλα μέλη της Πρώτης Γενιάς κατευθύνεται σε άλλο ασφαλές καταφύγιο.

**(Α΄ Κύκλος) - Επεισόδιο 10ο.** Η Παμ αντιτίθεται στο σχέδιο του Πίλτσερ να καθαρίσει η πόλη και να αναλάβει η Τρίτη Γενιά και γι’ αυτό την καταψύχει παρά τη θέλησή της.

Οι κάτοικοι της πόλης κατευθύνονται προς το βουνό μέσα από το υπόγειο τούνελ, ενώ τα άμπι τους κυνηγούν.

Οι εθελοντές, την ώρα που οι άντρες της ασφαλείας ετοιμάζονται να τους καταψύξουν στους θαλάμους κρυογονικής, αντιδρούν και ξυπνούν την Παμ, η οποία σκοτώνει τον Πίλτσερ. Με όσους έχουν επιζήσει (μεταξύ των οποίων, η Τερέζα κι ο Μπεν) να είναι ασφαλείς, ο Ίθαν θυσιάζεται για να σταματήσει τα υπόλοιπα άμπι. Ο Μπεν τραυματίζεται και ξυπνά στο νοσοκομείο. Έχουν περάσει τρία χρόνια και η Άμι, που είναι πλέον νοσοκόμα, του λέει ότι «εκείνοι» τους ακούν. Ο Τζέισον και η Πρώτη Γενιά έχουν αναλάβει τον έλεγχο του Γουέιγουορντ Πάινς και έχουν καταψύξει τους περισσότερους ενήλικες. Καθώς ο Μπεν περπατά μέσα στην πόλη, ανακαλύπτει ότι ο Τζέισον έχει γίνει ο νέος σερίφης.

**05:30 O ΠΑΡΑΔΕΙΣΟΣ ΤΩΝ ΚΥΡΙΩΝ (Ε) ημέρας**

**----------------------------------------**

**ΣΑΒΒΑΤΟ 23/1/2021**

**----------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**01:10 ART WEEK (Ε) ημέρας**

**02:10 MILDRED PIERCE (Ε) ημέρας**

**03:20 WAYWARD PINES - Β' ΚΥΚΛΟΣ Κ16 GR & διαθέσιμο στο ERTFLIX**

**Σειρά θρίλερ, μυστηρίου και επιστημονικής φαντασίας, παραγωγής ΗΠΑ 2015-2016.**

Η σειρά βασίζεται στην επιτυχημένη τριλογία βιβλίων **«Wayward Pines»**του**Μπλέικ Κράουτς.**

**Πρωταγωνιστούν:**Τζέισον Πάτρικ, Νίμρατ Καούρ, Τομ Στίβενς, Χόουπ Ντέιβις, Κάρλα Γκουτζίνο, Τόμπι Τζόουνς, Γκρέτα Λι, Τζος Χέλμαν, Τσάρλι Τέιχαν, Σάνιν Σόσαμον, Ντζιμόν Χουνσού, Τιμ Γκρίφιν.

**(Β΄ Κύκλος) - Επεισόδιο 1ο.** Βρισκόμαστε στο έτος 4032 και έχουν δημιουργηθεί δύο ομάδες στο Γουέιγουορντ Πάινς. Η ομάδα του Τζέισον Χίγκινς και της Πρώτης Γενιάς (επικουρούμενη από τη Μέγκαν Φίσερ), η οποία χρησιμοποιεί κάθε μέσο που θεωρεί αναγκαίο για να συντηρήσει το αρχικό όραμα του Πίλτσερ και μια ομάδα επαναστατών με επικεφαλής τον Μπεν Μπερκ που αντιτίθεται στην αυστηρή εφαρμογή των νόμων της Πρώτης Γενιάς.

Πριν από 2.000 χρόνια, στη Χαβάη, ο Άρνολντ Ποπ μοιράζεται το όραμά του με τον δρ Θίο Γιέντλιν, έναν επιτυχημένο χειρουργό που λέει ότι μπορεί «να βοηθήσει χιλιάδες ανθρώπους».

Ο Γιέντλιν ξυπνά, χωρίς να ξέρει πού βρίσκεται, στο Γουέιγουορντ Πάινς. Ο Τζέισον και η βοηθός του Κέρι Κάμπελ του λένε ότι συμμετέχει σε ένα πείραμα της κυβέρνησης. Του ζητούν να χειρουργήσει «ένα σημαντικό πρόσωπο» που βλέπουμε ότι είναι η Κέιτ Χενσον. Η επέμβαση είναι επιτυχής και η Κέιτ συνεχίζει τη ζωή της έπειτα από μια συζήτηση με τη Μέγκαν. Ο Θίο γίνεται μάρτυρας της δημόσιας εκτέλεσης μελών της ομάδας του Μπεν και διακρίνει τη σύζυγό του Ρεβέκκα μέσα στο πλήθος. Ο Μπεν και ο Ξάντερ αποφασίζουν να σταματήσουν αυτές τις θανατώσεις και βρίσκονται σ’ ένα φορτηγό μαζί με τον Θίο. Το φορτηγό κατευθύνεται στην άλλη πλευρά του τείχους, όπου καλούνται να αντιμετωπίσουν τα άμπι που πλησιάζουν.
**(Β΄ Κύκλος) - Επεισόδιο 2ο.** Πλήθος άμπι θυσιάζονται πάνω στο ηλεκτροφόρο τείχος, προκειμένου να δημιουργηθεί ένα ανάχωμα με τα σώματά τους που θα επιτρέψει σε άλλα άμπι να περάσουν στην άλλη πλευρά του τείχους. Ο Τζέισον και η ομάδα του αποτρέπουν την εισβολή, αλλά η Κέρι τραυματίζεται, αναγκάζοντας τον Τζέισον να επιτρέψει τη διάσωση του Θίο.
Ο Μπεν μένει να τα βγάλει πέρα στην άλλη πλευρά του τείχους και η Τερέζα ανησυχεί πολύ. Έχοντας το πλεονέκτημα, ο Θίο ζητεί εξηγήσεις από τον Τζέισον πριν από την επέμβαση της Κέρι. Ο Τζέισον του λέει την αλήθεια για το Γουέιγουορντ Πάινς. Ο Θίο μαθαίνει ότι η Ρεβέκκα έχει τρία χρόνια που μένει στην πόλη.

Ενημερώνουν τον Τζέισον ότι η τροφή είναι έτοιμη για συγκομιδή στην άλλη πλευρά του τείχους και μια ομάδα με όπλα και φλογοβόλα για να κρατήσουν μακριά τα άμπι, πηγαίνει να συλλέξει την τροφή.

Ο Μπεν προσπαθεί να κρυφτεί στο φορτηγό για να μπει ξανά μέσα στην πόλη, χωρίς επιτυχία. Ο Μπεν βρίσκει μια κάμερα στον φράκτη και αποκαλύπτει σε όσους βλέπουν ότι ο Τζέισον έστειλε κάτοικο της Πρώτης Γενιάς στον θάνατο κατά παράβαση του νόμου του Πίλτσερ.

**05:10 ΜΑΜΑ-ΔΕΣ (Ε) ημέρας**

**06:05 ΠΛΑΝΑ ΜΕ ΟΥΡΑ (Ε) ημέρας**

**----------------------------------------**

**ΚΥΡΙΑΚΗ 24/1/2021**

**----------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**01:45 ΣΥΝΑΝΤΗΣΕΙΣ ΜΕ ΑΞΙΟΣΗΜΕΙΩΤΟΥΣ ΑΝΘΡΩΠΟΥΣ (Ε) ημέρας**

**02:40 MILDRED PIERCE (Ε) ημέρας**

**03:40 WAYWARD PINES - Β' ΚΥΚΛΟΣ Κ16 GR & διαθέσιμο στο ERTFLIX**

**Σειρά θρίλερ, μυστηρίου και επιστημονικής φαντασίας, παραγωγής ΗΠΑ 2015-2016.**

Η σειρά βασίζεται στην επιτυχημένη τριλογία βιβλίων **«Wayward Pines»**του**Μπλέικ Κράουτς.**

**Πρωταγωνιστούν:**Τζέισον Πάτρικ, Νίμρατ Καούρ, Τομ Στίβενς, Χόουπ Ντέιβις, Κάρλα Γκουτζίνο, Τόμπι Τζόουνς, Γκρέτα Λι, Τζος Χέλμαν, Τσάρλι Τέιχαν, Σάνιν Σόσαμον, Ντζιμόν Χουνσού, Τιμ Γκρίφιν.

**(Β΄ Κύκλος) - Επεισόδιο 3ο.** H Παμ Πίλτσερ αφηγείται την ιστορία του Τζέισον, του πρώτου μωρού που ξύπνησε στο Γουέιγουορντ Πάινς, και πόσο τον πρόσεχαν όσο μεγάλωνε. Στην παρούσα φάση, ο Σι Τζέι μαζί με μια ομάδα σχεδιάζουν την επέκταση του Γουέιγουορντ Πάινς. Η Παμ βρίσκεται υπό περιορισμό σ' ένα σπίτι στις παρυφές της πόλης επειδή σκότωσε τον αδελφό της, αλλά εμφανίζεται στο γραφείο του Τζέισον και τον πείθει ότι πρέπει να συνεργαστούν για το καλό των κατοίκων της πόλης.

Ο Τζέισον δημοσίως συγχωρεί την Παμ, όμως εκείνη σύντομα εξυφαίνει ένα σχέδιο για να μολύνει όλη την πόλη με τον ιό της ευλογιάς. Υποστηρίζει ότι η πόλη είναι ένα «λάθος» και επιμένει ότι ο Τζέισον πρέπει να αφήσει το τελευταίο απομεινάρι της ανθρωπότητας να σβήσει ήρεμα. Η Παμ συλλαμβάνεται, ενώ ο ιός βρίσκεται ακόμα στο στάδιο της επώασης.

Όταν η Παμ λέει στον Θίο όσα συνέβησαν στη Χαβάη πριν από 2.000 χρόνια, κι εκείνος έρχεται σε αντιπαράθεση με τη Ρεβέκκα, καθώς υπαινίσσεται ότι ανήκε στην ομάδα των εθελοντών του Πίλτσερ. Στην Ακαδημία, η Μέγκαν διδάσκει στις έφηβες της τάξης της πώς να μείνουν έγκυες, αμέσως μόλις ξεκινήσει η περίοδός τους. Μετά τα όσα έχει κάνει η Παμ, ο Τζέισον την οδηγεί στο δάσος και προσπαθεί να την πνίξει.

**(Β΄ Κύκλος) - Επεισόδιο 4ο.**Ο Χάντερ είναι το τρίτο άτομο που έχει στείλει ο Τζέισον στην άλλη πλευρά του τείχους. Βρίσκεται μέσα σε έναν κρατήρα που έχουν σκάψει τα άμπι. Καταφέρνει να βγει έξω και προσπαθεί να βρει τρόπο να επιστρέψει στην πόλη, όταν συναντά τον Άνταμ Χάσλερ, απίστευτα καταπονημένο. Ο Θίο περιποιείται τον Χάσλερ. Ο Τζέισον κάνει ερωτήσεις στον Θίο και προσπαθεί να ανακαλύψει εάν ο Χάσλερ του έδωσε κάποια πληροφορία σχετικά με τα άμπι. Ο Τζέισον εξηγεί ότι ο Χάσλερ είναι ένας από τους 12 «περιπλανώμενους» που είχε στείλει ο Πίλτσερ έξω πριν από χρόνια για να εξερευνήσουν τον κόσμο πέρα από τα σύνορα του Γουέιγουορντ Πάινς και είναι ο μόνος που κατάφερε να επιστρέψει.
Ο Σι Τζέι και μία ομάδα πηγαίνουν έξω από το τείχος για να βρουν εδάφη για καλλιέργειες. Όμως ο Σι Τζέι εκμυστηρεύεται στον Θίο ότι αυτή η αποστολή είναι περισσότερο για να αντλήσουν ελπίδα. Η Τερέζα επιμένει να ακολουθήσει την ομάδα με την ελπίδα ότι θα βρει τον γιο της.

Όταν ανακαλύπτουν το πτώμα του, κατηγορεί τον Χάσλερ. Μέσα στην πόλη, η Ρεμπέκα προσπαθεί να προστατεύσει τη Λούσι, ένα κοριτσάκι που δεν είναι ούτε 12 ετών, από τη Μέγκαν και τις εντολές της, όταν μαθαίνει η Λούσι έχει έμμηνο ρύση. Τέλος, ο αδελφός της Λούσι, ο Φρανκ έχει μια αναπάντεχη συνάντηση στο λούνα παρκ της πόλης.

**05:00 ΓΕΥΣΕΙΣ ΑΠΟ ΕΛΛΑΔΑ (Ε) ημέρας**

**06:00 ΣΥΝ ΓΥΝΑΙΞΙ (Ε) ημέρας**

**----------------------------------------**

**ΔΕΥΤΕΡΑ 25/1/2021**

**----------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**01:15 ΜΟΝΟΓΡΑΜΜΑ (Ε) ημέρας**

**01:45 ΟΠΤΙΚΗ ΓΩΝΙΑ (Ε) ημέρας**

**02:15 ΜΕΡΝΤΟΧ (Ε) ημέρας**

**03:15 WAYWARD PINES - Β' ΚΥΚΛΟΣ Κ16 GR & διαθέσιμο στο ERTFLIX**

**Σειρά θρίλερ, μυστηρίου και επιστημονικής φαντασίας, παραγωγής ΗΠΑ 2015-2016.**

**(Β΄ Κύκλος) - Επεισόδιο 5ο.**Το άμπι που είδε ο Φρανκ ακινητοποιήθηκε και στη συνέχεια μελετήθηκε από τη Μέγκαν και την ομάδα της. Είναι το πρώτο θηλυκό άμπι που είδαν και συνέλαβαν. Το παρελθόν της Ρεμπέκα έρχεται στο φως σ’ ένα φλας μπακ στις αρχές του 2000, όταν την είχε προσεγγίσει ο Πίλτσερ για να αναλάβει την κατασκευή του Γούειγουορντ Πάινς. Ενθουσιασμένη η Ρεμπέκα σχεδίασε ολόκληρη την πόλη, αλλά έμεινε στο περιθώριο, όταν η Μέγκαν ανακάλυψε πότε επρόκειτο να χτιστεί η πόλη. Στη σύγχρονη πραγματικότητα, η Ρεμπέκα ισχυρίζεται ότι ο Πίλτσερ την είχε απαγάγει.

Αποκαλύπτει, επίσης, στον Θίο ότι είναι παντρεμένη με τον Χάντερ. Πέρα από το τείχος, ο Σι Τζέι και η ομάδα του στήνουν τον καταυλισμό τους και η Τερέζα θέλει να μείνει εκεί για να είναι κοντά στον Μπεν. Ο Χάσλερ αποκαλύπτει ότι έστειλε επίτηδες τον Ίθαν να βρει την Κέιτ και να τον απαγάγουν οι άντρες του Πίλτσερ, γιατί ήθελε να τον ξεφορτωθεί και να είναι κοντά στην Τερέζα. Μόνο όταν η Τερέζα και ο Μπεν ακολούθησαν τον Ίθαν άλλαξε γνώμη για τους εθελοντές του Πίλτσερ. Και τέλος, τα άμπι πλησιάζουν τον καταυλισμό.

**(Β΄ Κύκλος) - Επεισόδιο 6ο.** Τα άμπι βάζουν φωτιά σε ό,τι έχει απομείνει από τη σοδειά έξω από το τείχος και επιτίθενται στην ομάδα του Σι Τζέι. Η Τερέζα τραυματίζεται σοβαρά. Ο Τζέισον και οι στρατιώτες του σπεύδουν για να σώσουν όσους περισσότερους μπορούν. Ο Χάντερ με μια μικρή ομάδα βοηθούν στη διάσωση, αφού η Ρεμπέκα τους βοηθά να πάρουν όπλα από την αποθήκη στο βουνό. Οι τραυματίες πρέπει να νοσηλευτούν στο νοσοκομείο, γεγονός που αναγκάζει τον Θίο να κάνει μια βιαστική διαλογή. Κατά τη διάρκεια της επίθεσης, 35 άνθρωποι βρήκαν τραγικό θάνατο και ο Μάριο ενημερώνει τον Τζέισον ότι πλέον η μάχιμη δύναμη δεν είναι ούτε 20 άτομα. Ο Χάσλερ επισκέπτεται την Τερέζα, που είναι με μηχανική υποστήριξη και κάνοντας ένα φλας μπακ τον βλέπουμε να μετανιώνει για την απόφασή του να αφήσει τον Πίλτσερ να απαγάγει τον Ίθαν. Λίγο αργότερα, η Τερέζα παθαίνει ανακοπή. Ο Σι Τζέι λέει ότι τα αποθέματα της προηγούμενης σοδειάς επαρκούν μόνο για έξι εβδομάδες. Ο Θίο σημειώνει ότι θα παρατηρηθεί έλλειψη και σε κάποια φάρμακα.

Η Μέγκαν κάνει μαγνητική τομογραφία στο θηλυκό άμπι, που κάποιος τεχνικός το έχει ονομάσει «Μάργκαρετ». Ο ίδιος τεχνικός παρατηρεί ότι ο εγκέφαλός της είναι διπλάσιος από τον τυπικό ανθρώπινο εγκέφαλο. Ο Χάσλερ μαθαίνει ότι έχει αιχμαλωτιστεί ένα θηλυκό άμπι και ρωτάει τον Θίο εάν έχει ένα σημάδι στην παλάμη της, το οποίο και έχει.

**05:00 ΜΙΑ ΑΠΙΘΑΝΗ ΓΙΑΓΙΑ - Επ. 7ο ημέρας**

**05:30 O ΠΑΡΑΔΕΙΣΟΣ ΤΩΝ ΚΥΡΙΩΝ (Ε) ημέρας**

**----------------------------------------**

**ΤΡΙΤΗ 26/1/2021**

**----------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**00:45 Η ΖΩΗ ΕΙΝΑΙ ΣΤΙΓΜΕΣ (Ε) ημέρας**

**01:45 ΜΕΡΝΤΟΧ (Ε) ημέρας**

**02:30 ΤΟ ΣΥΜΠΑΝ (Ε) ημέρας**

**03:30 WAYWARD PINES - Β' ΚΥΚΛΟΣ Κ16 GR & διαθέσιμο στο ERTFLIX**

**Σειρά θρίλερ, μυστηρίου και επιστημονικής φαντασίας, παραγωγής ΗΠΑ 2015-2016.**

**(Β΄ Κύκλος) - Επεισόδιο 7ο.**Μέσα από αναδρομές βλέπουμε τον Σι Τζέι να βγαίνει από τον θάλαμο κρυογονικής κάθε 20 χρόνια, αρχής γενομένης από το 2034 και να παρατηρεί τη σταδιακή καταστροφή της ανθρωπότητας.
Το 2514 συναντά έναν από τους τελευταίους εκπροσώπους του ανθρώπινου είδους στη γη, έναν άντρα που τα γαμψά νύχια στα χέρια του αποτελούν ένδειξη της γενετικής μετάλλαξης που συντελείται σταδιακά.
Όταν ο Σι Τζέι ξυπνά με τον Πίλτσερ το 4014, ο Πίλτσερ βλέπει έκπληκτος ένα άμπι και υποστηρίζει ότι αυτή η μετάλλαξη θα έπρεπε να έχει εξαφανιστεί.
Το 4016, η Μέγκαν διοργανώνει εορταστικές εκδηλώσεις για το ξύπνημα της Ομάδας Α, ενώ ο Σι Τζέι την προειδοποιεί ότι θα είναι συγκλονιστικό.
Στο μεταξύ, ο Θίο προσπαθεί να επικοινωνήσει με τη Μάργκαρετ, το θηλυκό άμπι, χρησιμοποιώντας κάρτες. Θεωρεί ότι διαθέτει υψηλό δείκτη ευφυΐας, ενώ η Μέγκαν διατηρεί τις αμφιβολίες της. Μέσα από τεστ που κάνουν προκύπτει ότι η Μάργκαρετ ελέγχει τα αρσενικά άμπι.
Σύντομα, ο Χάσλερ επιβεβαιώνει ότι η Μάργκαρετ είναι η αρχηγός τους και ότι η ομηρεία της είναι η αιτία που συγκεντρώνονται τα άμπι έξω από το τείχος.
Μπροστά στον Τζέισον και την Κέρυ, η Μάργκαρετ δείχνει ότι ο Θίο θα πρέπει να είναι ο «αρχηγός». Σε έξαλλη κατάσταση ο Τζέισον πυροβολεί και σκοτώνει τα αιχμαλωτισμένα αρσενικά άμπι. Η Κέρυ τον σταματάει πριν να πυροβολήσει και την Μάργκαρετ.
Αργότερα, όταν η Μέγκαν μένει μόνη με τη Μάργκαρετ, εκείνη δραπετεύει από το κελί της ανοίγοντας την κλειδαριά με τον συνδυασμό που είδε να χρησιμοποιεί ο Θίο. Επιτίθεται στην Μέγκαν και την αφήνει αιμόφυρτη.

**(Β΄ Κύκλος) - Επεισόδιο 8ο.**Ο Χάντερ κι η Ρεβέκκα συζητούν το κοινό τους μέλλον, όταν ανακαλύπτουν ότι εκείνη είναι έγκυος. Ο Θίο λέει στην Κέρυ ότι η επίθεση που δέχθηκε από το άμπι της προκάλεσε σοβαρή ζημιά και δεν μπορεί να κάνει παιδιά. Σύντομα ο Θίο ανακαλύπτει το πτώμα της Μέγκαν και το άδειο κλουβί της Μάργκαρετ. Ο Τζέισον σημαίνει συναγερμό στην πόλη και εξαπολύει τους στρατιώτες για να βρουν και να σκοτώσουν την αρχηγό των άμπι.
Στο γραφείο του Τζέισον, η Ρεβέκα κλέβει τα αντίγραφα σχεδίων όπου απεικονίζεται το σχέδιο της αρχικής πόλης (πριν να χτιστεί πάνω της το Γουέιγουορντ Πάινς) στην προσπάθειά της να κατανοήσει πώς μπήκε μέσα η Μάργκαρετ και πού μπορεί να πάει για να βγει έξω.
Η Μάργκαρετ είναι έτοιμη να επιτεθεί στη Ρεβέκα όταν την πυροβολεί στο χέρι ο Χάντερ. Η Μάργκαρετ τρέχει στο δάσος και ετοιμάζεται να μπει σε ένα πηγάδι. Ο Χάσλερ τη σημαδεύει με το όπλο του, αλλά στη συνέχεια την αφήνει να φύγει. Ο Χάσλερ ακολουθεί τη Μάργκαρετ μέσα από το πηγάδι.
Η Μάργκαρετ υποφέρει καθώς θυμάται τις βίαιες επιθέσεις του Πίλτσερ και της ομάδας τους στην προσπάθειά τους να εξαφανίσουν τα άμπι από την περιοχή που θα χτιζόταν το Γουέιγουορντ Πάινς.
Ο Τζέισον δείχνει στην Κέρυ ένα μυστικό θάλαμο όπου υπάρχουν δύο κάψουλες, λέγοντάς της ότι μπορούν να ξυπνήσουν στο μέλλον και να είναι σαν τον Αδάμ και την Εύα. Τότε η Κέρυ ρίχνει τη βόμβα ότι δεν μπορεί να κάνει παιδιά.

**05:30 O ΠΑΡΑΔΕΙΣΟΣ ΤΩΝ ΚΥΡΙΩΝ (Ε) ημέρας**

**----------------------------------------**

**ΤΕΤΑΡΤΗ 27/1/2021**

**----------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**02:00 ΣΤΑ ΑΚΡΑ (Ε) ημέρας**

**03:00 ΜΕΡΝΤΟΧ (Ε) ημέρας**

**03:45 WAYWARD PINES - Β' ΚΥΚΛΟΣ Κ16 GR & διαθέσιμο στο ERTFLIX**

**Σειρά θρίλερ, μυστηρίου και επιστημονικής φαντασίας, παραγωγής ΗΠΑ 2015-2016.**

**(Β΄ Κύκλος) - Eπεισόδιο 9ο.**Αναγνωρίζοντας την ανάγκη να υπάρχει μια «γέφυρα» μεταξύ των γενεών του Γουέιγουορντ Πάινς, ο Πίλτσερ πηγαίνει το 2013 να συναντήσει την Αμπιγκέιλ, μια έγκυο φοιτήτρια που θα δώσει το παιδί της για υιοθεσία. Αργότερα, όμως, η Αμπιγκέιλ χάνει το μωρό. Στο παρόν, ο αριθμός των άμπι έχει αυξηθεί ραγδαία. Γνωρίζοντας ότι γρήγορα θα παραβιάσουν το τείχος και θα υπερισχύσουν των ανθρώπων, ο Τζέισον αποφασίζει ότι ο μόνος τρόπος για να επιβιώσει η ανθρωπότητα είναι να μπουν όλοι στους θαλάμους κρυογονικής. Ο Σι Τζέι κι ο Θίο δουλεύουν πάνω στις λεπτομέρειες. Ο Σι Τζέι μαθαίνει ότι δεν μπορούν να θέσουν σε λειτουργία όλους τους θαλάμους καθώς και ότι μπορούν να καλύψουν μόνο το ήμισυ του πληθυσμού. Ο Τζέισον προτείνει στον Θίο να επιλέξουν τους καλύτερους και να αφήσουν πίσω όσους αποτελούν προβληματικές περιπτώσεις, ο Θίο πιστεύει ότι η επιλογή πρέπει να είναι τυχαία. Το 2013, ο Πίλτσερ επισκέπτεται κι άλλη μια νέα γυναίκα, η οποία έχει συμφωνήσει να δώσει το παιδί της για υιοθεσία. Η γυναίκα φαίνεται να είναι η Κέρι. Επιστρέφοντας στο παρόν, ο Τζέισον βρίσκει εμπιστευτικούς φακέλους και μαθαίνει τη φρικτή αλήθεια, ότι η Κέρι είναι η μητέρα του. Έρχεται σε έντονη αντιπαράθεση με την Κέρι και κατά τη διάρκεια του καυβγά, ο όπλο του Τζέισον εκπυρσοκροτεί. Αργότερα βλέπουμε τον αιμόφυρτο Τζέισον ξαπλωμένο δίπλα στην Κέρι. Έξω από το τείχος, η Μάργκαρετ συνέρχεται και συγκεντρώνει τα άμπι για να οργανώσουν την επίθεσή τους.

**(Β΄ Κύκλος) - Eπεισόδιο 10ο (τελευταίο).** Ο Τζέισον μεταφέρεται στο νοσοκομείο σε κρίσιμη κατάσταση. Οι προσπάθειες του Θίο για να τον σώσει δεν είναι επιτυχείς. Ο Όσκαρ προτείνει να τον αφήσουν να πεθάνει. Καθώς η Μάργκαρετ συγκεντρώνει τα άμπι που θα επιτεθούν στην περίμετρο του τείχους, ο Σι Τζέι και ο Θίο προσπαθούν να μπουν όσο το δυνατόν περισσότεροι κάτοικοι στους θαλάμους κρυογονικής. Ο Θίο λυπάται πολύ για τους υπόλοιπους κατοίκους που θα μείνουν εκτός και συμφωνεί με τον Σι Τζέι ότι δεν έχουν αρκετό καιρό για να εφαρμόσουν το πλάνο του Τζέισον. Ο Θίο μαθαίνει ότι η Ρεβέκκα θα μπει σε θάλαμο κρυογονικής, αλλά ο Χάντερ θα μείνει εκτός. Διαβεβαιώνει, όμως, τον Χάντερ ότι θα μπορέσει να είναι με τη Ρεβέκκα όταν θα ξυπνήσουν. Ο Θίο σχεδιάζει να μολυνθεί ο ίδιος με θανατηφόρο ιό που είχε φέρει ο Πίλτσερ ούτως ώστε όταν του επιτεθούν τα άμπι να προκαλέσει επιδημία, και πιθανόν να τα αφανίσει πριν να ξυπνήσουν ξανά οι άνθρωποι. Η Κέρι ανακαλύπτει το σχέδιό του και μολύνεται η ίδια, λέγοντας στον Θίο ότι εκείνος θα είναι πιο χρήσιμος στο μέλλον και κατευθύνεται προς τα άμπι για να την κατασπαράξουν. Στην τελευταία σκηνή βλέπουμε ένα θηλυκό άμπι να κρατά κάτι που μοιάζει και ακούγεται σαν μωρό ανθρώπου.

**05:40 O ΠΑΡΑΔΕΙΣΟΣ ΤΩΝ ΚΥΡΙΩΝ (Ε) ημέρας**

**----------------------------------------**

**ΠΕΜΠΤΗ 28/1/2021**

**----------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**01:00 ΑΠΟ ΠΕΤΡΑ ΚΑΙ ΧΡΟΝΟ (Ε) ημέρας**

**01:30 ΕΣ ΑΥΡΙΟΝ ΤΑ ΣΠΟΥΔΑΙΑ (Ε) ημέρας**

**02:00 Η ΕΠΟΧΗ ΤΩΝ ΕΙΚΟΝΩΝ (Ε) ημέρας**

**03:00 ΤΟ ΣΥΜΠΑΝ (Ε) ημέρας**

**03:45 ΒΙΝΥΛΙΟ (VINYL)** **Κ16 GR & διαθέσιμο στο ERTFLIX**

**Δραματική, μουσική σειρά εποχής, παραγωγής ΗΠΑ 2016.**
**Σκηνοθεσία:** Μάρτιν Σκορσέζε.
**Δημιουργοί:** Μικ Τζάγκερ, Μάρτιν Σκορσέζε, Ριτς Κοέν, Τέρενς Γουίντερ.

**Πρωταγωνιστούν:** Μπόμπι Καναβάλε, Ολίβια Ουάιλντ, Ρέι Ρομάνο, Τζ. Σ. ΜακΚένζι, Τζούνο Τεμπλ, Τζακ Κουέιντ, Μαξ Καζέλα. Π. Τζ. Μπερν, Έιτο Έσαντο, Τζέιμς Τζάγκερ, Πολ Μπεν Βίκτορ, Μπιργκίτε Σόρενσεν.

**«Δεν είδε το μέλλον. Το άκουσε»**

H μουσική σκηνή, όπως και η μουσική βιομηχανία της δεκαετίας του ’70, βουτηγμένη στα ναρκωτικά και στο σεξ, ήταν συναρπαστική.
Θα τη ζήσουμε πάλι, μέσα από τα μάτια ενός Νεοϋορκέζου, διευθυντή δισκογραφικής, που προσπαθεί να δώσει νέα πνοή στην εταιρεία του και να κρατήσει την προσωπική του ζωή να μην ξεφύγει εντελώς από τον έλεγχο.

Ένα ξέφρενο ταξίδι, μέσα στο τοπίο της αμερικανικής μουσικής βιομηχανίας, στη γέννηση της πανκ, της ντίσκο και του χιπ χοπ.

Θα δούμε την ιστορία μέσα από τα μάτια του Ρίτσι Φινέστρα, που είναι διευθυντής μιας μεγάλης δισκογραφικής εταιρείας – με σκοτεινό παρελθόν και ακόμα πιο σκοτεινό παρόν.

Η εταιρεία του αντιμετωπίζει ένα σωρό προβλήματα με τους πελάτες, αλλά και τα στελέχη του δυσκολεύονται να βρουν νέες ιδέες.
Ο Ρίτσι, που είναι καθαρός έπειτα από χρόνια καταχρήσεων ουσιών και αλκοόλ, προσπαθεί να πουλήσει την εταιρεία σε μια δυτικογερμανική πολυεθνική. Τα σχέδιά του όμως, περιπλέκονται, όταν εμπλέκεται στον θάνατο ενός ύποπτου ιδιοκτήτη ραδιοφωνικού σταθμού.

Αντιμέτωπος με το ενδεχόμενο της φυλακής και έχοντας χάσει τη γυναίκα του που τον εγκατέλειψε μαζί με τα δύο παιδιά τους, ο Ρίτσι κατρακυλά στις παλιές του αμαρτίες, αλλά σε μια συναυλία στο Γκρίνουιτς Βίλατζ παθαίνει επιφοίτηση, όταν πέφτει πάνω του το ταβάνι – κυριολεκτικά.

Μπροστά μας ζωντανεύει μια μυθική εποχή, όταν θρύλοι της ροκ, όπως οι Ρόλινγκ Στόουνς και οι Λεντ Ζέπελιν, έμπαιναν σε αμφισβήτηση από το νέο κύμα της ντίσκο, της πανκ, του χιπ χοπ, μια εποχή που δεν υπήρχαν ακόμα τα cd, μόνο το βινύλιο, μια εποχή που κανείς δεν ήξερε τι είναι το ίντερνετ.

Η σειρά βασίζεται σε ιστορία των Μικ Τζάγκερ, Μάρτιν Σκορσέζε, Ριτς Κοέν, Τέρενς Γουίντερ.

**Eπεισόδιο 1ο: «Η αρχή» (Pilot)**

Νέα Υόρκη, 1973. Ο Ρίτσι Φινέστρα είναι έτοιμος να πουλήσει τη δισκογραφική εταιρεία του στη γερμανική Polygram, η πώληση όμως δεν φαίνεται να πηγαίνει κατ’ ευχήν. Εν μέσω προβλημάτων με τους καλλιτέχνες του, ζητεί από τα στελέχη του να βρουν νέα ταλέντα, μεταξύ των οποίων τους Nasty Bits, ένα πανκ συγκρότημα με έναν εντελώς πρωτόγνωρο ήχο. Με διάφορα προβλήματα στο μυαλό του, κάνει μεγάλη φασαρία στο σπίτι του, αποξενώνοντας τη γυναίκα του και τα δύο του παιδιά και καταλήγει με μια παρέα νεαρών έξω, μια νύχτα που θα φέρει καινούργια πράγματα.

**Στο επεισόδιο εμφανίζονται ως quests οι:** Σούζαν Χέιγουορντ, Μπο Ντάιτλ, Ρόμπερτ Φουνάρο, Άντριου Κλέι, Άρμεν Γκάρο, Τζο Κανιάνο, Τζιλ Λάρσον, Έμιλι Τρεμέιν, Μακένζι Μίαν, Γκρίφιν Νιούμαν, Έφραιμ Σάικς.

**05:00 ΜΙΑ ΑΠΙΘΑΝΗ ΓΙΑΓΙΑ - Επ. 16ο (Ε) ημέρας**

**05:30 O ΠΑΡΑΔΕΙΣΟΣ ΤΩΝ ΚΥΡΙΩΝ (Ε) ημέρας**

**----------------------------------------**

**ΠΑΡΑΣΚΕΥΗ 29/1/2021**

**----------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**00:50 ΤΟ ΜΑΓΙΚΟ ΤΩΝ ΑΝΘΡΩΠΩΝ (Ε) ημέρας**

**01:40 Η ΑΥΛΗ ΤΩΝ ΧΡΩΜΑΤΩΝ (Ε) ημέρας**

**03:40 ΒΙΝΥΛΙΟ (VINYL)** **Κ16 GR & διαθέσιμο στο ERTFLIX**

**Δραματική, μουσική σειρά εποχής, παραγωγής ΗΠΑ 2016.**

**Eπεισόδιο 2ο: «Και πάλι το χθες» (Yesterday Once More)**

Εκπρόσωποι της γερμανικής Polygram βρίσκονται στη Νέα Υόρκη για την ολοκλήρωση της πώλησης, αλλά ο Ρίτσι πετάει μια... βόμβα που αφήνει άναυδους όχι μόνο τους Γερμανούς, αλλά και τους συνεταίρους του. Η γυναίκα του Ντέβον, παρά την οργή της εναντίον του, θυμάται πώς ήταν όταν τον ερωτεύτηκε το 1966, την εποχή που η ίδια ήταν μούσα του Άντι Γουόρχολ. Στο μεταξύ, ο Ρίτσι δίνει τελεσίγραφο στους ανθρώπους της δουλειάς του, να φέρουν κάτι καινούργιο, αλλιώς θα απολυθούν.

**Eπεισόδιο 3ο: «Ψιθυριστά μυστικά» (Whispered Secrets)**

Ενώ ο Ρίτσι έρχεται σε δύσκολη θέση όταν ένας ανταγωνιστής του τον ειρωνεύεται για την αποτυχία της συμφωνίας του με την Polygram, η Ντέβον απευθύνεται στον Άντι Γουόρχολ, προσπαθώντας να βρει χρήματα να ανακαινίσει μια αποθήκη στο Γκρίνουιτς για να στεγάσει ένα ρωσικό μπαλέτο. Ταυτόχρονα, προσπαθούν να πείσουν τον Άλις Κούπερ να υπογράψει μαζί τους, ενώ οι Νasty Bits δεν ενθουσιάζουν τον Ρίτσι, τελικά.

**05:40 O ΠΑΡΑΔΕΙΣΟΣ ΤΩΝ ΚΥΡΙΩΝ (Ε) ημέρας**

**----------------------------------------**